**PÁLYÁZATI KIÍRÁS**

*Esélyteremtő program pilot szakaszában való részvételre*

Alulírott **Molnár Zoltán a Közép-magyarországi Agrár Szakképzési Centrum** (székhelye: 1062 Budapest Andrássy út 63-65.; a munkáltatói jogkör gyakorlója: Molnár Zoltán főigazgató), mint munkáltató (a továbbiakban: ***munkáltató***) a 2025.04.07. napjától 2025.06.30. napjáig tartó időszakra vonatkozóan az alábbi pályázatot írom ki.

1. Esélyteremtő programban való részvétel

A munkáltató a tanulók felzárkóztatására, illetve differenciált fejlesztésére irányuló közfeladatának ellátása érdekében egyszeri, a munkakör ellátásából adódó, pályázathoz és célhoz kötött feladatot tűz ki az oktató munkakörben foglalkoztatott munkavállalói számára, amelynek célja: az igazgató előzetes szakmai jóváhagyásával esélyteremtést elősegítő tevékenység végzése az alábbiakban meghatározott feltételek szerint. A feladat teljesítésének időtartama, illetve határideje: 2025.04.07-tól 2025.06.30-ig terjedő időszak.

A munkáltató a következők szerint összegzi a pályázati kiírással kitűzött feladat (a továbbiakban: ***feladat***) egyes lépéseit és azok sorrendjét:

1. az igazgató előzetes szakmai jóváhagyása mellett – az 1. számú mellékletnek megfelelő – Egyéni fejlődési terv kidolgozása az esélyteremtő programban való részvétel szándékával (I-II. pontok),
2. pályázat kidolgozása és határidőben történő benyújtása (II. pont),
3. a pályázat támogatása esetén megállapodás megkötése a munkáltatóval,
4. esélyteremtést elősegítő tevékenység teljes körű és határidőre történő elvégzése az Egyéni fejlődési tervekben foglaltak alapján (III. pont).
5. Pályázat:

A munkavállaló a pályázatra történő jelentkezésként (minden bevonni kívánt tanuló tekintetében) az 1. számú mellékletben található minta I-IV. fejezete alapján legalább 2, legfeljebb 5 tanuló vonatkozásában Egyéni fejlődési terveket készít és 2025.04.02. 10.00 óráig ezek összefűzésével maximum 1 darab pályázatot nyújthat be az iskola igazgatójához. Az igazgató 2025.04.04. 16.00 óráig tájékoztatja az oktatói testületet a pályázat eredményéről.

A munkáltató által fenntartott szakképző intézményekben a maximálisan támogatható pályázatok számát az alábbi táblázat mutatja. Az adott intézményben a támogatható pályázatok száma a tanulólétszám és a KRÉTA ESL moduljában magas veszélyeztetettséggel jelölt tanulók létszámának arányában került meghatározásra.

|  |  |
| --- | --- |
| **Szakképző intézmény** | **Maximálisan támogatható pályázatok darabszáma** |
| Közép-magyarországi ASzC Bercsényi Miklós Élelmiszeripari Technikum, Szakképző Iskola és Kollégium | 8 |
| Közép-magyarországi ASzC Dr. Szepesi László Mezőgazdasági Technikum, Szakképző Iskola és Kollégium | 6 |
| Közép-magyarországi ASzC Fáy András Mezőgazdasági Technikum, Szakképző Iskola és Kollégium | 8 |
| Közép-magyarországi ASzC Lipthay Béla Mezőgazdasági és Élelmiszeripari Technikum, Szakképző Iskola és Kollégium | 10 |
| Közép-magyarországi ASzC Magyar Gyula Kertészeti Technikum és Szakképző Iskola | 12 |
| Közép-magyarországi ASzC Pálóczi Horváth István Mezőgazdasági Technikum, Szakképző Iskola és Kollégium | 8 |
| Közép-magyarországi ASzC Pesti Barnabás Élelmiszeripari Technikum és Szakképző Iskola | 11 |
| Közép-magyarországi ASzC Soós István Borászati Technikum és Szakképző Iskola | 4 |
| Közép-magyarországi ASzC Táncsics Mihály Mezőgazdasági Technikum, Szakképző Iskola és Kollégium | 8 |
| Közép-magyarországi ASzC Toldi Miklós Élelmiszeripari Technikum, Szakképző Iskola és Kollégium | 10 |
| Közép-magyarországi ASzC Varga Márton Kertészeti és Földmérési Technikum és Kollégium | 6 |

A pályázatok rangsorolása pontozással történik. Támogatást a maximálisan támogatható darabszámig a legtöbb pontot elért pályázatok kaphatnak. Az igazgató az igazgatóhelyettesek bevonásával a pontozást, illetve a pályázatok elbírálását az alábbi minőségi kritériumok szerint végzi:

|  |  |
| --- | --- |
| **Bírálati szempont** | **Elérhető maximális pontszám** |
| 1. Az esélyteremtést elősegítő tevekénységbe bevonni kívánt **tanulók száma,** kiválasztásának módszerei, az adatok gyűjtésének különböző forrásai | 7 pont |
| 2. Az **Egyéni fejlődési terv** tervezett tartalma (tanulói adatok, tanulmányi információk, fejlesztendő készségek, területek, a fejlesztés tervezett eredménye stb.) | 8 pont |
| 3. Az **oktató** hozzájárulási lehetőségei az esélyteremtést elősegítő tevekénységbe bevonni kívánt tanulók fejlesztéséhez: tantárgyi, kompetencia, szociális, attitűd béli bemutatása | 5 pont |
| 4. A feladat **gyakorlati ellátásának feltételei**: időben és térben hogyan fér bele az oktató idejébe a plusz feladat ellátása | 2 pont |
| 5. Az oktató **szakmai kapcsolati háló**jának rövid bemutatása (iskolán belül és iskolán kívül) pl. elvégzett továbbképzések | 3 pont |
| **Összesen elérhető** | 25 pont |

1. Az esélyteremtést elősegítő tevékenység:

A munkáltató a II. pontban meghatározottak szerinti támogatást nyert pályázatot leadó munkavállalóval külön megállapodást köt az esélyteremtést elősegítő tevékenység (a továbbiakban: ***esélyteremtést elősegítő tevékenység***) ellátása és kapcsolódó kérdések vonatkozásában. Esélyteremtést elősegítő tevékenységet – a felek külön megállapodása alapján – olyan munkavállaló végezhet, aki a munkáltatóval munkaviszonyban áll, oktató munkakört tölt be és aki az esélyteremtésbe bevont tanulók egyéni, képességeiknek, terveiknek megfelelő fejlődését, tanulási folyamatait támogatja az Egyéni fejlődési tervben foglaltaknak megfelelően. Egy munkavállaló legalább 2, legfeljebb 5 tanuló (a továbbiakban: ***esélyteremtésbe bevont tanuló***) vonatkozásában láthatja el az esélyteremtést elősegítő tevékenységet. Az esélyteremtést elősegítő tevékenységet végző munkavállaló a feladat ellátása során köteles tanulónként legalább 5 egyéni foglalkozást tartani.

A feladat teljesítéseként, az esélyteremtést elősegítő tevékenységként az alábbi területeken végzett munka vehető figyelembe:

1. a rugalmas tanulási utakhoz kapcsolódó esélyteremtést elősegítő tevékenység,
2. a KRÉTA ESL moduljában veszélyeztetettként jelölt tanulók esetében végzett esélyteremtést elősegítő tevékenység (szakképző iskolában vagy technikumban).
3. Rugalmas tanulási utakhoz kapcsolódó esélyteremtést elősegítő tevékenység (az orientációs fejlesztés, dobbantó és műhelyiskola programok) során az esélyteremtést elősegítő tevékenységet végző oktató:

* a segítő, támogató munkához szükséges, kölcsönös bizalmon alapuló kapcsolatot alakít ki az esélyteremtésbe bevont tanulóval;
* együttműködik, kapcsolatot tart az oktatói teammal, a külső gyakorlati hely mesterével, a családdal, az iskolán kívüli segítő szervezetek képviselőivel – azokkal a személyekkel, akik potenciális támogatói, szereplői az esélyteremtésbe bevont tanuló életútjának;
* elkészíti és vezeti az esélyteremtésbe bevont tanuló Egyéni fejlődési tervét;
* az Egyéni fejlődési terv alapján tanulóként legalább 5 óra egyéni fejlesztő foglalkozást tart,
* hetente minimum egy alkalommal személyes konzultációt tart az esélyteremtésbe bevont tanulóival;
* a team-értekezleten beszámol/javaslatot tesz/véleményt kér az esélyteremtésbe bevont tanulójával kapcsolatban, ha ez szükséges;
* életvezetési tanácsaival támogatja az esélyteremtésbe bevont tanulót;
* a felmerülő problémákra, akadályokra azonnal reagál, a krízisekben biztos támaszt nyújt.

1. A KRÉTA ESL moduljában veszélyeztetettként jelölt tanulók esetében az esélyteremtést elősegítő tevékenységet (szakképző iskolában vagy technikumban) végző oktató:

* feltárja az esélyteremtésbe bevont tanuló fejlesztési igényeit:
* információszerzés a tanulói kompetenciák fejlettségi szintjéről (szakképzési kompetenciamérés, ESL modul)
* feltérképezi az esélyteremtésbe bevont tanuló családi hátterét;
* együttműködik, kapcsolatot tart az esélyteremtésbe bevont tanulókkal oktatókkal, a duális képzőhely képviselőjével, a családdal, az iskolán kívüli segítő szervezetek képviselőivel – azokkal a személyekkel, akik potenciális támogatói, szereplői az esélyteremtésbe bevont tanuló életútjának;
* elkészíti és vezeti az esélyteremtésbe bevont tanuló Egyéni fejlődési tervét;
* az Egyéni fejlődési terv alapján az esélyteremtésbe bevont tanulónként legalább 5 óra egyéni fejlesztő foglalkozást tart,
* hetente minimum egy alkalommal személyes konzultációt tart az esélyteremtésbe bevont tanulóival,
* egyéni és/vagy kiscsoportos foglalkozások keretében részt vesz az esélyteremtésbe bevont tanuló személyes, kulcs- és szakmai kompetenciáinak fejlesztésében;
* az esélyteremtésbe bevont tanulók szociális, biológiai és pszichológiai okokból eredő hátrányait enyhítő, valamint az iskolához, közösséghez kötődés erősítő programokot és tevékenységeket kezdeményez, szervez;
* a szabadidő hasznos eltöltését támogató, iskolai kötődést motiváló, tanulást támogató programokat szervez és valósít meg;
* közreműködik a mentálhigiénés, prevenciós és egészség-megőrző programok működtetésében;
* oktatói rétegértekezleten beszámol/javaslatot tesz/véleményt kér az esélyteremtésbe bevont tanulójával kapcsolatban, ha ez szükséges;
* életvezetési tanácsaival támogatja az esélyteremtésbe bevont tanulót;
* a felmerülő problémákra, akadályokra azonnal reagál, a krízisekben biztos támaszt nyújt.

1. Juttatás

A munkáltatóval kötött megállapodás alapján és a feladat munkáltató által meghatározott feltételeknek megfelelő, hiánytalan és határidőre történő teljesítése esetén a munkavállaló egyszeri anyagi ellentételezésre „megállapodás alapján fizetett járandóság” jogcímén jogosult, amelynek mértéke: bruttó 350.000,- Ft/munkavállaló (a továbbiakban: ***juttatás***).

A juttatás minden esetben utólag, egyösszegben kerül kifizetésre. A juttatás a feladat elvégzésével járó többletteljesítmény, illetve a munkáltató által elvárt eredmény ellentételezése. A juttatás a munkabér része, amelyből a munkáltató levonás útján teljesíti az adó- és járulékfizetési kötelezettségét és a juttatás nettó összegét folyósítja a feladatot teljesítő munkavállaló részére. A juttatás egy egyszeri összeg, amelyet az esélyteremtésbe bevont tanulók száma nem befolyásol. A feladat nem teljes körű, illetve nem határidőre történő teljesítése, vagy a munkáltató által elvárt eredmény elmaradása esetén a munkavállalót nem illeti meg a juttatás, illetve annak arányos része sem.

1. Utólagos értékelés

A munkáltató fenntartja magának a jogot arra, hogy a feladat elvégzését, annak eredményességét, illetve a feladat elvégzésének összes körülményét utólagosan értékelje. A feladat teljesítését az igazgató ellenőrzi és igazolja a munkáltató felé. Ez alapján az utólagos értékelést a munkavállaló felett munkáltatói jogkört gyakorló mindenkori főigazgató végzi el.

Az utólagos értékelés szempontjai és módja:

* kizárólag az igazgató előzetes szakmai jóváhagyásával ellátott, támogatott pályázat szerinti Egyéni fejlődési tervek vehetőek figyelembe a juttatásra való jogosultság elbírálásakor,
* a támogatott pályázatot leadó munkavállaló a munkáltatóval külön megállapodást köt a feladat elvállalásáról és a kapcsolódó kérdésekről,
* a munkavállalót a juttatás abban az esetben illeti meg, amennyiben a fentiekben meghatározott esélyteremtést elősegítő tevékenységet legalább 2, legfeljebb 5 esélyteremtésbe bevont tanuló vonatkozásában elvégzi,
* az Egyéni fejlődési terv alapján az esélyteremtésbe bevont tanulónként legalább 5 óra egyéni fejlesztő foglalkozást szükséges megtartani,
* a feladat a 2025.04.07. napjától 2025.06.30. napjáig tartó időszakban teljesíthető,
* a munkavállaló munkaviszonya a 2025.01.01. napjától 2025.06.30. napjáig tartó időszakban folyamatosan fennálljon és a munkavállaló ebben az időszakban írásbeli figyelmeztetésben ne részesüljön a munkaviszonyból származó kötelezettsége vétkes megszegése miatt.


1. Egyéb rendelkezések

A munkáltató a feladatot – annak közlését követően – csak addig az időpontig vonhatja vissza, ameddig a munkavállaló még nem kezdte meg a feladat teljesítését.

A jelen feladat kitűzése és annak végrehajtása esetén a munkavállaló juttatásra való jogosultsága nem keletkeztet a munkáltatóra nézve kötelezettséget további feladat kitűzésére, illetve a jelen munkáltatói nyilatkozattal vállaltakon túlmenő további juttatások fizetésére, valamint nem keletkeztet jogot a munkavállalónak további feladat kitűzésének, illetve juttatás kifizetésének követelésére.

A jelen munkáltatói nyilatkozattal kitűzött feladat elvégzése – mint egyszeri többletteljesítmény – után járó juttatás nem minősül rendszeres juttatásnak.

Budapest, 2025.03.26.



Közép-magyarországi Agrár Szakképzési Centrum

Főigazgató

1. számú melléklet: Egyéni fejlődési terv minta

**MINTA PÁL**

**EGYÉNI FEJLŐDÉSI TERVE**

***név***

Az Egyéni fejlődési tervbe az érintett diák, szülő/hozzátartozó, és a fejlesztési folyamatban közvetlenül részt vevő szakemberek nyerhetnek betekintést. Más személyek kizárólag az érintett diák beleegyezésével tekinthetik meg a dokumentumot.

1. **ÁLTALÁNOS INFORMÁCIÓK**

|  |  |
| --- | --- |
| Tanuló neve: Minta Pál | Születési dátuma: |
| Lakcíme: | |
| Telefonszáma: | |
| E-mail címe: | |
| Megjegyzések (pl. előző tanulmányok, kimaradás oka): | Egyéb:- |

1. **OKTATÓI MOTIVÁCIÓ**

**Az esélyteremtésbe bevonni kívánt tanuló kiválasztásának módszerei:**

* …
* …

**Az oktató hozzájárulási lehetőségei az esélyteremtésbe bevonni kívánt tanuló fejlesztéséhez:**

* …
* …

**A feladat gyakorlati ellátásának feltételei:**

* …
* …

**Az oktató szakmai kapcsolati hálója:**

* …
* …

1. **A MEGISMERÉST SZOLGÁLÓ SZAKASZ TAPASZTALATAINAK ÖSSZEGZÉSE, A FEJLESZTÉSI SZAKASZ TERVEZÉSE**

***Dátum***

**A megfigyelések alapján a diák erősségei, amelyekre alapozni lehet az egyéni fejlesztését:**

* **…**
* **…**

**A megfigyelések, mérések alapján sikeres területek, meglévő kompetenciák:**

* …
* …

**A megfigyelések, mérések alapján a fejlesztendő területek, kompetenciák:**

* **….**
* **….**
* **….**

1. **TERVEZÉS A FEJLESZTÉSI SZAKASZRA**

|  |  |  |
| --- | --- | --- |
| **Fejlesztési feladatok** | | |
| **Az esélyteremtést segítő fejlesztés időszakára tervezett *KONKRÉT* feladatok a fejlődés érdekében**: | | |
| **A tervezett feladatok megvalósításának ütemezése:** | | |
| **Vállalás** | **Határidő** | **Tervezett eredmény** |
|  |  |  |
|  |  |  |
|  |  |  |
|  |  |  |

1. **A FEJLESZTÉSI SZAKASZ TAPASZTALATAINAK ÖSSZEGZÉSE**

***dátum***

Az oktató összegző leírása az érintett diákkal való megbeszélés és a megfigyelések, mérések alapján.

Egyes kompetenciaterületekre/fejlesztési területekre vonatkozó értékelés:

1. kompetenciaterület/fejlesztési terület: …………
2. kompetenciaterület/fejlesztési terület: …………
3. kompetenciaterület/fejlesztési terület: …………
4. kompetenciaterület/fejlesztési terület: …………
5. *……..*